joelniklaus/EU_Wikipedias huggingface dataset:
Σκιερό Καστοριάς

Το Σκιερό είναι εγκαταλελειμμένο χωριό της Μακεδονίας, στο Δήμο Άργους Ορεστικού στην περιφέρεια Δυτικής Μακεδονίας.

Γεωγραφία 
Το χωριό βρίσκεται 15 χλμ νοτιοδυτικά της έδρας του Δήμου, του Άργους Ορεστικού, στο βουνό Όντρια στη δεξιά όχθη του ποταμού Στραβοποτάμου.

Ιστορία

Οθωμανική Περίοδος 
Σύμφωνα με τους μύθους, το Σκιερό ιδρύθηκε τον 16ο με 17ο αιώνα από επτά οικογένειες. Μετά τα Ορλωφικά υπήρξαν συρράξεις Ελλήνων κλεφτών και Τουρκαλβανών στην περιοχή. Το 1804 ο Αλή Πασάς, σε μια επιδρομή του προς το Μοναστήρι, διώκοντας τους Έλληνες κλεφταρματολούς, λεηλατεί τα χωριά της Καστοριάς και επιβάλλει εισφορά σε ασήμι, ενώ ορίζει ως τσιφλίκια του τα χωριά Καστανόφυτο, Σκιερό, Ζευγοστάσι και Σπήλαια.

Μακεδονικός Αγώνας 
Κατά την περίοδο του Μακεδονικού Αγώνα, το Σκιερό αποτελούσε κέντρο πρακτόρων και κομιτατζήδων του Βουλγαρικού κομιτάτου. Τη Δευτέρα 11 Απριλίου του 1905, το στρατιωτικό σώμα του Αριστείδη Μαργαρίτη έδωσε μάχη με βουλγαρική ομάδα στο Σκιερό και στο Καστανόφυτο, όπου σκοτώθηκαν συνολικά πέντε κομιτατζήδες. Σύμφωνα με στατιστικές του 1905 δείχνουν ότι το χωριό είχε 300 Έλληνες κατοίκους. Το 1928 το χωριό μετονομάστηκε από Λουβράδες σε Σκιερό.

Δημογραφική εξέλιξη 
 1913 - 176 κάτοικοι 
 1920 - 33 κάτοικοι 
 1928 - 22 κάτοικοι

Παραπομπές 

Χωριά του νομού Καστοριάς
Εγκαταλελειμμένα χωριά του νομού Καστοριάς
Δήμος Ορεστίδος
Δήμος Άργους Ορεστικού
Αριστερός εθνικισμός

Ο αριστερός εθνικισμός ή κοινωνικός εθνικισμός, εθνικιστικός σοσιαλισμός είναι μια μορφή εθνικισμού που βασίζεται στην κοινωνική ισότητα, τη λαϊκή κυριαρχία και την εθνική αυτοδιάθεση. Ο αριστερός εθνικισμός μπορεί επίσης να περιλαμβάνει τα αντι-ιμπεριαλιστικά κινήματα και τα εθνικά απελευθερωτικά κινήματα. Αντιβαίνει σε αντίθεση με τον γνωστό εθνικισμό και συχνά απορρίπτει τον εθνο-εθνικισμό, αν και ορισμένες μορφές αριστερού εθνικισμού έχουν συμπεριλάβει δείγματα ρατσισμού, προς ώφελος μιας ομοιογενούς κοινωνίας, την απόρριψη των μειονοτήτων και την αντίθεσή τους στη μετανάστευση.

Αξιοσημείωτα αριστερά εθνικιστικά κινήματα στην ιστορία περιλαμβάνουν τον ινδικό εθνικό στρατό του Subhas Chandra Bose, ο οποίος προώθησε την ανεξαρτησία της Ινδίας από τη Βρετανία, το κίνημα ανεξαρτησίας της Καταλονίας και το Αφρικανικό Εθνικό Συνέδριο της Νότιας Αφρικής υπό τον Νέλσον Μαντέλα.

 Εθνικισμός
3 μέτρα τραμπολίνο στο Πανελλήνιο Πρωτάθλημα Καταδύσεων (άνδρες)

Τα 3 μέτρα τραμπολίνο στο Πανελλήνιο πρωτάθλημα καταδύσεων έχουν πραγματοποιηθεί από τους άνδρες από τους Πανελλήνιους κολυμβητικούς αγώνες του 1929. 

Από το 1929 μέχρι και το 1967 πραγματοποιούνταν μαζί με τους Πανελλήνιους κολυμβητικούς αγώνες. Το 1968 το πρωτάθλημα ανεξαρτητοποιήθηκε. Την περίοδο 1941 έως 1945 δεν διεξήχθη λόγω του Β' Παγκοσμίου Πολέμου.

Κάτοχοι μεταλλίων

Μετάλλια ανά αθλητή

Μετάλλια ανά σύλλογο

Παραπομπές

Εξωτερικοί σύνδεσμοι 
 Γενική Γραμματεία Αθλητισμού — Πρωταθλητές των Καταδύσεων στην κατηγορία Ανδρών — 3 μέτρα τραμπολίνο (1929–1997)

Πανελλήνιο Πρωτάθλημα Καταδύσεων
Υπερεθνικισμός

Ο υπερεθνικισμός είναι ακραία μορφή εθνικισμού που προωθεί το συμφέρον ενός έθνους εις βάρος άλλων. Ο υπερεθνικισμός έχει κοινά στοιχεία αλλά και διαφορές με τον εθνικισμό και τον πατριωτισμό.

Ο υπερεθνικισμός έχει κοινά στοιχεία με τον αλλά και διαφορές με τον Εθνικισμό.

Σύμφωνα με τον Γιάνους Μπουγκάισκι, «στις πιο ακραίες ή ανεπτυγμένες μορφές του, ο υπερεθνικισμός μοιάζει με τον φασισμό, που χαρακτηρίζεται από ξενοφοβία, την υποστήριξη αυταρχικών και ολοκληρωτικών πολιτικών κυριαρχούν που θα ασκεί ένας χαρισματικός ηγέτης, εκλεγμένο από ένα κόμμα του έθνους».

Ο Ρότζερ Γκρίφιν υποστηρίζει ότι ο υπερεθνικισμός είναι ουσιαστικά ρατσιστικός και είναι γνωστός ότι νομιμοποιεί τον εαυτό του "μέσα από βαθιά μυθοποιημένες αφηγήσεις παρελθουσών πολιτιστικών ή πολιτικών περιόδων ιστορικού μεγαλείου για να θρέψουν μίσος στον λαό εναντίον υποτιθέμενων εχθρών". Μπορεί επίσης να βασιστεί σε "χυδαίες μορφές φυσικής ανθρωπολογίας, γενετικής και ευγονίας για τον εξορθολογισμό των ιδεών της εθνικής υπεροχής και του πεπρωμένου και του εκφυλισμού".

Παραπομπές 

Εθνικισμός
Εξτρεμισμός
Αλκαθάβα της Αλμερίας

Αλκαθάβα της Αλμερίας είναι ένα οχυρωμένο συγκρότημα στην Αλμερία της νότιας Ισπανίας. Η λέξη Αλκαθάβα, που προέρχεται από την αραβική λέξη (القصبة; αλ-κασμπάχ), σημαίνει έναν τύπο οχύρωσης εντός μιας πόλης.

Ιστορία
Το 955 η Αλμερία κέρδισε τον τίτλο «μεδίνα» ("πόλη") από τον Χαλίφη της Κόρδοβας, Αμπντ αλ-Ραχμάν Γ΄. Η κατασκευή της αμυντικής ακρόπολης, που βρίσκεται στο βόρειο τομέα της πόλης, ξεκίνησε εκείνη την περίοδο. Η Αλκαθάβα, με τα τείχη, τους πύργους, τις πλατείες, τα σπίτια και το τζαμί της, επρόκειτο να γίνει και η έδρα της τοπικής κυβέρνησης, με σκοπό τον έλεγχο τόσο της πόλης όσο και της γύρω παράκτιας περιοχής.

Το συγκρότημα διευρύνθηκε υπό τον Χαλίφη Αλ-Μανσούρ και, αργότερα, υπό τον Αλ-Τζαϊράν, πρώτο βασιλιά της ανεξάρτητης Ταϊφά της Αλμερίας (1012-1028).

Η ίδρυση της Αλκαθάβας είχε ως στόχο να προστατεύσει την μεγαλύτερη πόλη εκείνης της περιόδου, Πετσίνα.

Η πλειοψηφία των αντικειμένων ενός αρχαιολογικού χώρου που ανακαλύφθηκαν στην Αλκαθάβα φυλάσσονται στο Μουσείο της Αλμερίας, αν και ορισμένα από αυτά φυλάσσονται στο Μουσείο της Αλκαθάβας.

Περιγραφή

Η πρώτη σειρά των τειχών είναι ένα ευρύ περίβλημα που αντιστοιχεί στην πρώτη μουσουλμανική στρατιωτική εγκατάσταση, που χρησιμοποιήθηκε ως καταφύγιο για τον πληθυσμό σε περιπτώσεις πολιορκίας. Για το λόγο αυτό εφοδιάστηκε με ένα μεγάλο πηγάδι.

Το πρώτο περίβλημα διαχωρίζεται από το δεύτερο από το αποκαλούμενο «Muro de la Vela» (Τείχος του Κεριού), το οποίο πήρε το όνομά του από μια καμπάνα που προειδοποιούσε τον πληθυσμό σε περίπτωση γεγονότων, όπως κατά την άφιξη ενός πλοίου στο λιμάνι, όταν υπήρχε κίνδυνος, πυρκαγιές κλπ. Αυτός το τείχος χτίστηκε από το βασιλιά Κάρολο Γ΄ της Ισπανίας.

Στο δεύτερο περίβλημα ήταν η κατοικία των διοικητών, των στρατιωτών τους και των υπηρετών τους. Περιλάμβανε, επίσης, το τζαμί, τα λουτρά, τα πηγάδια, τις σκηνές κλπ.

Το τρίτο περίβλημα, το οποίο βρισκόταν περισσότερο εξωτερικά, είναι επίσης το πιο σύγχρονο στο συγκρότημα. Μετά την Χριστιανική επανάκτηση της Αλμερίας, οι Καθολικοί μονάρχες Ισαβέλλα Α΄ της Καστίλλης και Φερδινάνδος Β΄ της Αραγωνίας έχτισαν ένα κάστρο που στον πιο ανυψωμένο τομέα της πόλης, ικανό να αντισταθεί στη νέου τύπου πυρίτιδα του πυροβολικού.

Εικόνες

Παραπομπές 

Αλμερία
Financial Mirror

Η Financial Mirror είναι εβδομαδιαία επιχειρηματική εφημερίδα στην Κύπρο. Το κύριο μέρος της εφημερίδας δημοσιεύεται στα αγγλικά, αλλά υπάρχει ένα συμπλήρωμα στην ελληνική (ονομάζεται Xρήμα και Αγορά). Ιδρύθηκε το 1993 και εκδίδεται από τη Λευκωσία. 

Η εφημερίδα ισχυρίζεται ότι έχει τη δημοφιλέστερη ιστοσελίδα στην Κύπρο.

Παραπομπές 

Εφημερίδες με τόπο έκδοσης την Κύπρο
Εφημερίδες στην ελληνική γλώσσα
Εφημερίδες στην αγγλική γλώσσα
Ατλαντίς (εφημερίδα)

Η Ατλαντίς ήταν η πρώτη επιτυχημένη ημερήσια εφημερίδα στην ελληνική γλώσσα η οποία εκδιδόταν στις Ηνωμένες Πολιτείες. Η εφημερίδα ιδρύθηκε το 1894 από τον Σόλων Τ. Βλαστό και Δημήτριο Τ. Βλαστό, απόγονοι της ελληνικής οικογένειας ευγενών Βλαστού. Η εφημερίδα εκδιδόταν από την οικογένεια Βλαστού μέχρις ότου έβαλε λουκέτο το 1973. Εκδιδόταν στην Νέα Υόρκη και είχε εθνική κυκλοφορία και την επιρροή. Η Ατλαντίς υποστήριξε τη βασιλόφρονα παράταξη στην ελληνική πολιτική σκηνή μέχρι τα μέσα της δεκαετίας του 1960. Η εφημερίδα εξέδιδε διάφορες ειδήσεις, όπως πληροφορίες περί πολιτογράφησης, ανακούφιση από το πόλεμο, ελληνοαμερικανικά επιχειρηματικά συμφέροντα και νέα για την ελληνική θρησκευτική ενότητα.

Παραπομπές 
Ιστορικές ελληνικές εφημερίδες
Χάγια Μπιντ αλ-Χουσεΐν

Η Πριγκίπισσα Χάγια μπιντ Χουσεΐν (, γεννηθείσα στις 3 Μαΐου 1974) είναι η κόρη του Βασιλιά Χουσεΐν της Ιορδανίας με την τρίτη σύζυγό του, Βασίλισσα Αλία, και ετεροθαλής αδελφή του Βασιλιά Αμπντάλα Β΄. Παντρεύτηκε τον ηγεμόνα του Εμιράτου του Ντουμπάι, Σεΐχη Μοχάμεντ μπιν Ρασίντ αλ Μακτούμ, το 2004. Ήταν η έκτη γυναίκα του αλ Μακτούμ. Είναι γνωστή διεθνώς ως Πριγκίπισσα Χάγια της Ιορδανίας. 

Απόφοιτη του Πανεπιστημίου της Οξφόρδης στην Αγγλία, είναι καταξιωμένη ιππέας, συμμετέχοντας στους Ολυμπιακούς 2000 με την ομάδα της Ιορδανίας στο Σίδνεϊ. Έχει υπηρετήσει ως πρόεδρος της Διεθνούς Ομοσπονδίας Ιππασίας. Επιπλέον, συμμετέχει σε διάφορες φιλανθρωπικές δραστηριότητες.

Το 2019, η πριγκίπισσα Χάγια έφυγε από τα ΗΑΕ, ζητώντας άσυλο αρχικά στη Γερμανία και στη συνέχεια στο Ηνωμένο Βασίλειο. Το Βρετανικό υπουργείο Εξωτερικών αναφέρει τη προβολή της διαφωνίας ως ιδιωτική διαφορά.

Παραπομπές 

Μέλη Διεθνούς Ολυμπιακής Επιτροπής
Ιορδανοί ευγενείς
Κόκα

Κόκα αποκαλείται οποιαδήποτε από τα τέσσερα καλλιεργούμενα φυτά της οικογένειας Erythroxylaceae, το οποίο μεγαλώνει στην δυτική Νότια Αμερική.

Το φυτό καλλιεργείται σε αρκετές χώρες, συγκεκριμένα στη βορειοδυτική Αργεντινή, τη Βολιβία, τη Κολομβία, το Εκουαδόρ και του Περού, ακόμη και σε περιοχές όπου η καλλιέργεια του είναι παράνομη.   

Υπάρχουν κάποιες αναφορές ότι το φυτό καλλιεργείται στο νότιο Μεξικό, ενώ είναι και εναλλακτική λύση για το λαθρεμπόριο ψυχαγωγικών προϊόντων κοκαΐνης. Επίσης,το φυτό κόκα έχει ρόλο σε πολλούς παραδοσιακούς πολιτισμούς των Άνδεων, καθώς και στη Σιέρα Νεβάδα ντε Σάντα Μάρτα. 

Η κόκα είναι γνωστή σε όλο τον κόσμο για το ψυχοδραστικό αλκαλοειδές της, τη κοκαΐνη. Το αλκαλοειδές περιεχόμενο των φύλλων της κόκας είναι σχετικά χαμηλό, φτάνοντας περίπου το 0.25%-0.77%. Η κόκα χρησιμοποιείται ως διεγερτικό, π.χ. καφές, ως πηγή ενέργειας ή και τα δύο. Η Κόκα-Κόλα χρησιμοποιούσε φύλλο κόκας στα προϊόντα από το 1885 μέχρι και το 1903. Η εξαγωγή κοκαΐνης από την κόκα απαιτεί τη χρήση αρκετών διαλυτών και μια χημική διαδικασία που είναι γνωστή ως εξαγωγή βασισμένη στο οξύ, η οποία μπορεί να εξάγει εύκολα τα αλκαλοειδή από το φυτό.

Παραπομπές

Φαρμακευτικά φυτά της Νότιας Αμερικής
Αργυροκοπείο

Το Αργυροκοπείο () ήταν το νομισματοκοπείο στην αρχαία Ελλάδα. Στο αργυροκοπείο κοβόταν κυρίως ασήμι. Στην Αθήνα φαίνεται να βρίσκεται δίπλα σε ένα παρεκκλήσι (ηρώο) ενός ήρωα με το όνομα Στεφανηφόρος, όπου φυλάσσονταν τα τυποποιημένα βάρη των νομισμάτων. Κατά παρόμοιο τρόπο, τα τυποποιημένα βάρη φυλάσσονται στο Ναό της ήρας Μονέτα στο Ρωμαϊκό Φόρουμ.

Βιβλιογραφία 

 Pollux, vii. 103; Harpocration.; Suidas.,; Bockh, Corp..Inscr. vol. i. p. 164, and the explanation of that inscription in his Public Economy of Athens^ p. 144,. 2nd ed.; comp. talentbm.)
 αργυροκοπ- inscriptions.

Οικονομία της αρχαίας Ελλάδας
Αρχαία Αθήνα
Στέρνα Αργολίδας

Η Στέρνα είναι πεδινό χωριό του Νομού Αργολίδος. Βρίσκεται σε υψόμετρο 170 μέτρων στην κοιλάδα του Ίναχου ποταμού. Αποτελούσε τμήμα στο παρελθόν του Καποδιστριακού Δήμου Λυρκείας και σήμερα το χωριό υπάγεται στην κοινότητα Στέρνας της δημοτικής ενότητας Λυρκείας του δήμου Άργους-Μυκηνών, ενώ σύμφωνα με την απογραφή του 2011 το χωριό είχε πληθυσμό 125 κατοίκων. Η κύρια εκκλησία του χωριού είναι ο Ιερός Ναός Αγίας Τριάδας.

Κύρια οικονομική δραστηριότητα της Στέρνας όπως και της ευρύτερης περιοχής είναι ο αγροτικός-κτηνοτροφικός τομέας με πολλά στρέμματα ελαιόδεντρων, αμπελιών, οποροφόρων δέντρων και λιβαδιών. Το χωριό τυχαίνει να βρίσκεται δίπλα στον κόμβο Στέρνας του Αυτοκινητόδρομου Μορέα (Α7) και έχει εύκολη πρόσβαση προς την Κόρινθο, την Τρίπολη και το Άργος.

Το κλίμα είναι θερμόξηρο Μεσογειακό με ζέστα, ξερά καλοκαίρια και ήπιους, υγρούς χειμώνες και δεν διαφέρει απο το κλίμα της γύρω περιοχής και του Άργους.

Κοντινοί οικισμοί αποτελούν η Λύρκεια, το Μαλαντρένι, το Σχοινοχώρι και το Γυμνό.

Πληθυσμός 

Απο το 1879 μέχρι το 1940 ο οικισμός παρουσιάζε μία αυξητική τάση αλλά απο το 1951 και έπειτα ο πληθυσμός έχει μειωθεί σημαντικά.

Χωριά του νομού Αργολίδας
Δήμος Άργους - Μυκηνών
Χρήστος Καγκαράς

Ο Χρήστος Καγκαράς (15 Ιανουαρίου 1918 - 7 Φεβρουαρίου 2010) ήταν Έλληνας ζωγράφος, ο οποίος γεννήθηκε στη Γρανίτσα του νομού Ευρυτανίας. Ζωγράφισε τοπία, θέματα σχετικά με τη φύση και ιερές εικόνες.

Παραπομπές 

Έλληνες καλλιτέχνες
Απολλώνιος ο Τραλλιανός

Ο Απολλώνιος ο Τραλλιανός (Τράλλεις, 2ος αιώνας π.Χ. - πιθ. 1ος αιώνας π.Χ.) ήταν αρχαίος Έλληνας γλύπτης, ο οποίος έζησε στην Καρία και άκμασε κατά τον 2ο αιώνα π.Χ. Με τον αδελφό του, τον Ταυρίσκο, δημιούργησαν τον ταύρο των Φαρνέζε, ο οποίος δείχνει τον Ζέθο και των Αμφιών να δένουν την Δίρκη στην ουρά ενός άγριου ταύρου, για εκδίκηση.

Παραπομπές 

Έλληνες γλύπτες
Βερβερούδα Αργολίδας

Η Βερβερόντα είναι οικισμός στον δήμο Ερμιονίδας στο νομό Αργολίδας της περιφέρειας Πελοποννήσου στην Ελλάδα. Το χωριό υπάγεται στην δημοτική ενότητα Κρανιδίου και ήταν μέρος του δήμου Κρανιδίου το 1997 - 2010. Σήμερα υπάγεται στην κοινότητα Πορτοχελίου.   

Το 2001 είχε πληθυσμό 158 κατοίκων.

Χωριά του νομού Αργολίδας
Δήμος Ερμιονίδας
Νίκος Νουρής

Ο Νίκος Νουρής είναι Ελληνοκύπριος πολιτικός. Είναι Υπουργός Εσωτερικών. Διετέλεσε επίσης βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.

Βιογραφικά στοιχεία 
Ο Νίκος Νουρής γεννήθηκε στην Λευκωσία στις 14 Νοεμβρίου 1960. Ομιλεί, πέρα από την ελληνική, και την αγγλική γλώσσα. Απέκτησε πτυχίο φαρμακευτικής από τη Φαρμακευτική Σχολή του Πανεπιστημίου Πατρών. Εργάζεται ως φαρμακοποιός.

Είναι νυμφευμένος με την Ειρήνη Μεγαλέμου και έχει ένα υιό και μια κόρη.

Πολιτική διαδρομή 
Στις Δημοτικές εκλογές του 1996 εκλέχθηκε δημοτικός σύμβουλος στον Δήμο Λευκωσίας με τον ΔΗΣΥ. Επανεκλέχθηκε στις Δημοτικές εκλογές του 2001, στις Δημοτικές εκλογές του 2006 και στις Δημοτικές εκλογές του 2011. Στην τελευταία του θητεία διετέλεσε αντιδήμαρχος Λευκωσίας (2012-2013). Από το 1996 είναι πρόεδρος του Παγκύπριου Φαρμακευτικού Συλλόγου. Επιπλέον, είναι Επίτροπος Υγείας του ΔΗΣΥ και μέλος του Πολιτικού Γραφείου και του Ανωτάτου Συμβουλίου του ΔΗΣΥ. Από τον Μάιο του 2018 είναι αντιπρόεδρος του ΔΗΣΥ.

Διεκδίκησε βουλευτική έδρα στις βουλευτικές εκλογές του 2011 στην Εκλογική Περιφέρεια Λευκωσίας με τον ΔΗΣΥ, αλλά δεν εκλέχτηκε. Ωστόσο, μετά τον διορισμό του βουλευτή του ΔΗΣΥ στην Εκλογική Περιφέρεια Λευκωσίας, Χρήστου Στυλιανίδη, στη θέση του Κυβερνητικού Εκπροσώπου στην Κυβέρνηση Νίκου Αναστασιάδη 2013, τη θέση του στη βουλή πήρε στις 7 Μαρτίου 2013 ο Νίκος Νουρής ως πρώτος επιλαχών, για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού και μέλος της Κοινοβουλευτικής Επιτροπής Εσωτερικών και της Κοινοβουλευτικής Επιτροπής Υγείας.

Στις 3 Δεκεμβρίου 2019 διορίστηκε Υπουργός Εσωτερικών στην Κυβέρνηση Νίκου Αναστασιάδη 2018.

Παραπομπές

Πηγές 

Βουλευτές εκλεγμένοι με τον Δημοκρατικό Συναγερμό
Βουλευτές Λευκωσίας
Κύπριοι φαρμακοποιοί
Απόφοιτοι Πανεπιστημίου Πατρών
Υπουργοί Εσωτερικών (Κύπρος)
Κυβέρνηση Νίκου Αναστασιάδη 2018
Βουλευτές Ι΄ Κοινοβουλευτικής Περιόδου (Κύπρος)
Βουλευτές ΙΑ΄ Κοινοβουλευτικής Περιόδου (Κύπρος)
Σόλων Κασίνης

Ο Σόλων Κασίνης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.

Βιογραφικά στοιχεία 
Ο Σόλων Κασίνης γεννήθηκε στην Κάτω Ζώδεια στις 15 Απριλίου 1952. Ομιλεί, πέρα από την ελληνική, και την αγγλική γλώσσα. Σπούδασε μάρκετινγκ στο Chartered Institute of Marketing στο Ηνωμένο Βασίλειο, διοίκηση επιχειρήσεων στο The Philips College στη Λευκωσία και χημική μηχανική στο Πανεπιστήμιο του Σάρρεϋ στο Ηνωμένο Βασίλειο. Εργάζεται ως χημικός μηχανικός.

Είναι νυμφευμένος με την Κίκα Χριστοφόρου και έχει δύο υιούς και μια κόρη.

Πολιτική διαδρομή 
Την περίοδο 2004-2014 ήταν μέλος του διοικητικού συμβουλίου της Κυπριακής Εταιρείας Αποθήκευσης Πετρελαιοειδών (ΚΕτΑΠ). Την περίοδο 2005-2010 ήταν Πρόεδρος του Ιδρύματος Ενέργειας και Πρόεδρος του Ειδικού Ταμείου Ανανεώσιμων Πηγών Ενέργειας (ΑΠΕ) και Εξοικονόμησης Ενέργειας (ΕΞΕ). Από τον Μάρτιο του 2013 έως τον Σεπτέμβριο του 2013 ήταν εκτελεστικός Αντιπρόεδρος της Κρατικής Εταιρείας Υδρογονανθράκων Κύπρου (ΚΡΕΤΥΚ). Από τον Απρίλιο 2014 έως τον Ιανουάριο του 2015 ήταν σύμβουλος για θέματα ενέργειας του πρώην Πρωθυπουργού της Ελλάδας Αντώνη Σαμαρά (Απρίλιος 2014-Ιανουάριος 2015).

Εκλέχτηκε για πρώτη φορά βουλευτής στις βουλευτικές εκλογές του 2016 στην Εκλογική Περιφέρεια Λευκωσίας με τον ΔΗΣΥωγια την ΙΑ΄ Κοινοβουλευτική Περίοδο. Ως βουλευτής, διετέλεσε μέλος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού. Παραιτήθηκε στις 29 Νοεμβρίου 2019 λόγω προβλημάτων υγείας.

Παραπομπές

Πηγές 

Βουλευτές εκλεγμένοι με τον Δημοκρατικό Συναγερμό
Βουλευτές Λευκωσίας
Κύπριοι χημικοί μηχανικοί
Βουλευτές ΙΑ΄ Κοινοβουλευτικής Περιόδου (Κύπρος)
Αγριακόνα Αρκαδίας

Η Αγριακόνα είναι χωριό της δημοτικής ενότητας Βαλτετσίου, δήμου Τριπόλεως, στην Αρκαδία της Ελλάδας. Κατά το έτος 2011 η Αγριακόνα είχε πληθυσμό 39 κατοίκων. Η Αγριακόνα βρίσκεται σε απομακρυσμένη περιοχή στη νοτιοανατολική πλαγιά του όρους Τσεμπερού, σε υψόμετρο 660 μέτρων. Βρίσκεται 3 χιλιόμετρα βορειοανατολικά του Σκορτσινού, 5 χιλιόμετρα δυτικά της Δάφνης (Κουτρουμπούχι), 7 χιλιόμετρα βορειοδυτικά των Κολλινών, 16 χιλιόμετρα νοτιοανατολικά της Μεγαλόπολης και 23 χιλιόμετρα νοτιοδυτικά της Τρίπολης. Η τοπική κοινότητα Αγριακόνας είναι χαρακτηρισμένη ως αγροτικός ορεινός οικισμός, με έκταση 2,182 χμ² (2011).

Πληροφορίες 
Ξεχωρίζει, λίγο έξω από το χωριό, το βυζαντινό εκκλησάκι των Ταξιαρχών, με βυζαντινές τοιχογραφίες που χρονολογούνται γύρω στα 1400μ.χ, και στον δρόμο προς αυτό, το πηγάδι που δίπλα του ακόνιζε σε μία πέτρα ο Κολοκοτρώνης το γιαταγάνι του. Ανατολικά βρίσκεται το ρέμα της Λαγκάδας (άνω ρους του ποταμού Ευρώτα) και η Ιερά Μονή Αγίου Νικολάου Καλτεζών.

Η Αγριακόνα υπέστη ζημιές από τις πυρκαγιές του 1993 τού  2007 και 2011.

Πληθυσμός

Δείτε επίσης 
 Διοικητική διαίρεση Περιφερειακής Ενότητας Αρκαδίας

Εξωτερικοί σύνδεσμοι 
 Ιστορία και πληροφορίες της Αγριακόνας
 Αγριακόνα στο GTP Travel Pages 
 Αγριακόνα, Παλιόχωρα Καλτεζών, Λαγκάδα (Άνω ρους του Ευρώτα)

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)  

Δήμος Τρίπολης
Χωριά του νομού Αρκαδίας
Εκλογική περιφέρεια Λευκάδας

Η εκλογική περιφέρεια Λευκάδας  είναι μία από τις τέσσερις εκλογικές περιφέρειες οι οποίες ανήκουν στην Περιφέρεια Ιονίων Νήσων και περιλαμβάνει τον νομό Λευκάδας. Αποτελείται από τους δήμους Λευκάδας και Μεγανησίου. Eκλέγει έναν βουλευτή στο Ελληνικό Κοινοβούλιο και οι εγγεγραμμένοι ψηφοφόροι ανέρχονται σε 29.579.

Δήμοι και ψηφοφόροι
Στην εκλογική περιφέρεια Λευκάδας υπάγονται δύο καλλικρατικοί δήμοι: 
Δήμος Λευκάδας (27.366 εγγεγραμμένοι ψηφοφόροι)
Δήμος Μεγανησίου (2.213 εγγεγραμμένοι ψηφοφόροι)

Αποτελέσματα εκλογών

Βουλευτικές εκλογές

Ευρωεκλογές

Μέλη του Κοινοβουλίου

Παραπομπές
Κρόμλεχ

Το κρόμλεχ  είναι προϊστορικό μεγαλιθικό μνημείο που αποτελείται από ανορθωμένους λίθους (μενίρ) τοποθετημένους σε κυκλική διάταξη. Μερικές φορές ένα μενίρ είναι τοποθετημένο στο κέντρο του κύκλου.

Αυτοί οι κύκλοι από λίθους μπορούν να στέκουν αυτόνομα, να συνδυαστούν με έναν άλλο κύκλο λίθων ή να συνδεθούν με μια γρεμμή μενίρ. 

Το πιο γνωστό από όλα τα κρόμλεχ είναι το Στόουνχετζ στην Αγγλία. Στη Γαλλία, το διπλό κρόμλεχ του Ερ-Λανίκ, στον κόλπο του Μορμπιάν, στη Βρετάνη, που αποτελείται από δύο ομόκεντρους κύκλους. Τα μενίρ του εξωτερικού κύκλου έχουν πέσει λόγω της ανύψωσης της στάθμης της θάλασσας. Επίσης, το Πεν αρ Λαν στο γαλλικό νησί Ουεσάν και στα νησιά Σωζέ στη Νορμανδία.

Τα κρόμλεχ είναι πολύ πιο σπάνια από άλλα μεγαλιθικά μνημεία (ντολμέν, μενίρ, καλυμμένες διαβάσεις, cairns).

Τα περισσότερα από αυτά χρονολογούνται, ειδικά στην Ευρώπη, από την Εποχή του Χαλκού (2500 π.Χ. έως 1000 π.Χ.).

Κρόμλεχ υπάρχουν σχεδόν σε όλη τη γη, από την Ινδία μέχρι την Αγγλία, τις Σκανδιναβικές χώρες, το Μαρόκο, την Αμερική ή την Ιαπωνία.

Σήμερα, δεν μπορούμε να εξηγήσουμε με ακρίβεια τη λειτουργία αυτού του τύπου μνημείου. Μερικοί ερευνητές θεωρούν ότι πρόκειται για χώρους λατρείας, ενώ άλλοι προτιμούν την ιδέα ενός τόπου παρατήρησης των άστρων ή της Σελήνης. Μερικοί συγγραφείς ισχυρίστηκαν ότι ήταν οι δείκτες μιας προγονικής μεγαλιθικής γεωμετρίας. Αυτή η τελευταία υπόθεση έχει απορριφθεί από την επιστημονική κοινότητα.

Ετυμολογία 
Η λέξη κρόμλεχ (γαλλικά: cromlech) προέρχεται από τις παλιές βρετονικές λέξεις crom=στρογγυλός και Liech=λίθος.

Εικόνες

Εξωτερικοί σύνδεσμοι 

 Το κρόμλεχ στην Κορέζ-Νέα Ακουιτανία (γαλλικά)
 Κρόμλεχ- Historic UK (αγγλικά)

Παραπομπές 

Μεγαλιθικά μνημεία
Γιώργος Αρβανιτίδης

Ο Γιώργος Αρβανιτίδης (γεννήθηκε στις 10 Ιουλίου 1959) είναι Έλληνας πολιτικός.

Βιογραφία 
Στις ελληνικές βουλευτικές εκλογές του Ιανουαρίου 2015, εξελέγη στο ελληνικό κοινοβούλιο ως βουλευτής του Πανελλήνιου Σοσιαλιστικού Κινήματος στη περιφέρεια Β΄ Θεσσαλονίκης. Επανεξελέγη στις εκλογές Σεπτεμβρίου 2015. Σπούδασε στο Αριστοτέλειο Πανεπιστήμιο Θεσσαλονίκης.

Στις 14 Δεκεμβρίου 2021, ανέλαβε ύστερα από την πρόταση του Προέδρου του ΚΙΝΑΛ Νίκου Ανδρουλάκη, αναπληρωτής Γραμματέας Κ.Ο. του κόμματος.

Παραπομπές

Εξωτερικοί σύνδεσμοι 
  Γεώργιος Πέτρου Αρβανιτίδης, σελίδα στην ιστοσελίδα της Βουλής των Ελλήνων.

Βουλευτές Β΄ Θεσσαλονίκης
Βουλευτές εκλεγμένοι με το ΠΑΣΟΚ
Βουλευτές εκλεγμένοι με τη Δημοκρατική Συμπαράταξη
Βουλευτές εκλεγμένοι με το Κίνημα Αλλαγής
Ιωάννης Δέδες

Ο Ιωάννης Δέδες (γεννημένος στις 23 Ιουλίου 1948 στην Αθήνα) είναι Έλληνας πολιτικός.

Βιογραφία 
Στις ελληνικές βουλευτικές εκλογές του Ιανουαρίου 2015, εξελέγη στο ελληνικό κοινοβούλιο ως βουλευτής του ΣΥΡΙΖΑ στην εκλογική περιφέρεια Αττικής.

Εξωτερικοί σύνδεσμοι 
  Ιωάννης Γεωργίου Δέδες, σελίδα στην ιστοσελίδα του Ελληνικού Κοινοβουλίου.

Παραπομπές

Βουλευτές εκλεγμένοι με τον ΣΥΡΙΖΑ
Βουλευτές Αττικής
Θανάσης Βαρδαλής

Ο Αθανάσιος (Θανάσης) Βαρδαλής είναι Έλληνας πολιτικός, που διετέλεσε βουλευτής με το Κομμουνιστικό Κόμμα Ελλάδος από τον Ιανουάριο του 2015 έως τον Ιούνιο του 2019.

Βιογραφία 
Γεννήθηκε το 1960 στα Κουφάλια. Αποφοίτησε από τεχνική σχολή και εργάστηκε ως ηλεκτρολόγος στη Θεσσαλονίκη. 

Συμμετείχε σε αντιδικτατορικά κινήματα και έγινε μέλος του Κομμουνιστικού Κόμματος το 1976. Είναι μέλος της Κεντρικής Επιτροπής του ΚΚΕ. Ήταν υποψήφιος βουλευτής του ΚΚΕ σε αρκετές εκλογές.  Εξελέγη βουλευτής με το κόμμα στην εκλογική περιφέρεια Α' Θεσσαλονίκης στις εκλογές του Ιανουαρίου 2015 και στη Β΄ Θεσσαλονίκης τον Σεπτέμβριο του 2015.

Παραπομπές 

Έλληνες κομμουνιστές
Βουλευτές Β΄ Θεσσαλονίκης
Βουλευτές Α' Θεσσαλονίκης
Βουλευτές εκλεγμένοι με το ΚΚΕ
Μακεδόνες
Γιώργος Γεωργαντάς

Ο Γιώργος Γεωργαντάς (Αγία Παρασκευή Κιλκίς, 7 Μαΐου 1967) είναι Έλληνας δικηγόρος και πολιτικός, βουλευτής της Νέας Δημοκρατίας και Υπουργός Αγροτικής Ανάπτυξης και Τροφίμων.

Βιογραφία 
Γεννήθηκε στις 7 Μαΐου 1967 στην Αγία Παρασκευή Κιλκίς. Αποφοίτησε από το Δημοκρίτειο Πανεπιστήμιο της Κομοτηνής. Μετακόμισε στο Κιλκίς όπου εργάστηκε ως δικηγόρος. Είναι αντιπρόεδρος του Α.Ο. Κιλκισιακού.

Ήταν υποψήφιος βουλευτής με τη Νέα Δημοκρατία στις εκλογές του 2009. Έχει εκλεγεί βουλευτής Κιλκίς από το 2012 σε όλες τις εκλογικές αναμετρήσεις. Διατέλεσε Υφυπουργός Παιδείας στην Κυβέρνηση Σαμαρά από το 2014 έως το 2015. Στις 9 Ιουλίου 2019 ανέλαβε υφυπουργός Απλούστευσης Διαδικασιών στο Υπουργείο Ψηφιακής Διακυβέρνησης στην Κυβέρνηση Μητσοτάκη.

Παραπομπές 

Έλληνες νομικοί
Βουλευτές Κιλκίς
Βουλευτές εκλεγμένοι με τη Νέα Δημοκρατία
Έλληνες υφυπουργοί Ψηφιακής Διακυβέρνησης‎
Έλληνες υπουργοί Αγροτικής Ανάπτυξης και Τροφίμων
Λαύκος Μαγνησίας

Ο Λαύκος είναι χωριό του Πηλίου, διοικητικά τμήμα του Δήμου Νοτίου Πηλίου, παλαιότερα κοινοτική ενότητα του Δήμου Σηπιάδος. Απέχει 54 χιλιόμετρα από τον Βόλο, σε υψόμετρο 300 μέτρων. Χαρακτηριστικό η δροσιά ακόμη και στις πιο ζεστές μέρες του καλοκαιριού χάρη στον βορειοανατολικό άνεμο που συχνά δροσίζει το χωριό.  

Ιστορικά φέρεται να κατοικήθηκε στα τέλη του 15ου αιώνα, σε επιλεγμένη τοποθεσία, αθέατη από τα πειρατικά πλοία που παρέπλεαν την περιοχή, στη συνέχεια επεκτάθηκε προς την κορυφογραμμή που του εξασφαλίζει θέα προς τον Παγασητικό. 

Για το όνομά του η επικρατέστερη εκδοχή φέρεται να αντλεί από τον προσδιορισμό "γλαυκός". 

Η τοποθεσία του εξασφαλίζει εύκολη πρόσβαση στις ακτές  τόσο στον Παγασητικού όσο και στο Αιγαίου από τον οικισμό και ακτή Μικρό, απέναντι από την Εύβοια που αντίθετα από το όνομά της διαθέτει μια μεγάλη αμμώδη παραλία.

Αξιοθέατα 
Στον οικισμό υπάρχει το «Μουσείο Ραδιοφώνου Αντώνης Ταβάνης», ένα από τα μόλις δύο μουσεία ραδιοφώνου που υπάρχουν στην Ελλάδα, καθώς και το μουσείο γλυπτικής και ζωγραφικής "Φάμπειο", που ιδρύθηκε το 2005 προς τιμήν του Λαυκιώτη γλύπτη και ζωγράφου Θανάση Φάμπα.

Tέλος, στον Λαύκο στεγάζεται καφενείο το οποίο λειτουργεί αδιάκοπα από το 1785.

Παραπομπές 

Χωριά του νομού Μαγνησίας
Δήμος Νοτίου Πηλίου
Ελληνική συνταγματική αναθεώρηση του 1986

Η συνταγματική αναθεώρηση του 1986 προτάθηκε για να περιορίσει τις εξουσίες του Προέδρου της Δημοκρατίας. Παρόλο που ο πρόεδρος είχε σημαντικές αρμοδιότητες βάσει του Συντάγματος του 1975, στην πράξη οι Έλληνες πρόεδροι περιορίστηκαν στον εθιμοτυπικό, ρυθμιστικό ρόλο τους. Αν και οι λεγόμενες "υπερεξουσίες" είχαν σε μεγάλο βαθμό ένα συμβολικό και πρακτικά διακοσμητικό χαρακτήρα, παρά ταύτα, λόγω της απλής ύπαρξής τους, επηρέασαν την εξέλιξη της πολιτικής κατάστασης κατά την πρώτη προεδρία του Κωνσταντίνου Καραμανλή ως Προέδρου της Δημοκρατίας με την κυβέρνηση του Ανδρέα Παπανδρέου. 

Μέσω αυτής της αναθεώρησης, οι αρμοδιότητες του Προέδρου της Δημοκρατίας -κυρίως εκείνες χωρίς υπουργική προσυπογραφή- περιορίστηκαν σε σημαντικό βαθμό, ώστε ο Πρόεδρος να μη μπορεί να συγκρουστεί με την κοινοβουλευτική πλειοψηφία. Παρά τις πολιτικές εντάσεις εκείνης της περιόδου, το αναθεωρημένο Σύνταγμα, το οποίο εισήγαγε ένα καθαρό κοινοβουλευτικό κυβερνητικό σύστημα, έγινε αποδεκτό από όλες τις πολιτικές δυνάμεις.

Στις 6 Μαρτίου 1986, σύμφωνα με το άρθρο 110 του Συντάγματος, το οποίο ορίζει ότι οι διατάξεις του Συντάγματος υπόκεινται σε αναθεώρηση εκτός από εκείνες, που καθορίζουν τη μορφή της κυβέρνησης ως κοινοβουλευτικής Δημοκρατίας καθώς και ορισμένες άλλες διατάξεις, η Στ' Αναθεωρητική Βουλή εξέδωσε το Α' ψήφισμα, με το οποίο τροποποίησε έντεκα άρθρα εντοπισμένα μεταξύ του πρώτου και δεύτερου Κεφαλαίου, του Β' Τμήματος, του Γ' Μέρους του Ελληνικού Συντάγματος, που αφορούν την ανάδειξη, τις εξουσίες και την ευθύνη από τις πράξεις του Προέδρου, ως εξής:

Επίσης, με το Β' ψήφισμα, που ακολούθησε, αποδόθηκε το αναθεωρημένο κείμενο στη δημοτική. Η επόμενη αναθεώρηση πραγματοποιήθηκε από την Ζ΄ Αναθεωρητική Βουλή το 2001.

Παραπομπές

1986
Ελληνική συνταγματική αναθεώρηση του 2019

Στα τέλη του 2018, ο τότε Πρωθυπουργός Αλέξης Τσίπρας ανακοίνωσε την πρόθεσή του για την αναθεώρηση ή προσθήκη συγκεκριμένων άρθρων του Συντάγματος.

Συνολικά οι διατάξεις είναι 49, εκ των οποίων οι 16 πέρασαν με ενισχυμένη πλειοψηφία (180 τουλάχιστον ψήφων) και στην αναθεωρητική Βουλή χρειάζονται απλή πλειοψηφία (151 τουλάχιστον ψήφων) ενώ οι υπόλοιπες 33 εγκρίθηκαν με απλή πλειοψηφία, αλλά όχι με ενισχυμένη πλειοψηφία και θα χρειαστούν την ενισχυμένη πλειοψηφία από την επόμενη αναθεωρητική Βουλή. Η πρώτη φάση της αναθεώρησης έλαβε χώρα στις 15 Φεβρουαρίου 2019 και η δεύτερη ένα μήνα αργότερα, στις 15 Μαρτίου 2019, με επαναληπτική ψηφοφορία, η οποία οριστικοποίησε τις αναθεωρητέες διατάξεις, οι οποίες ετέθησαν προς ψήφιση από την αναθεωρητική βουλή (τρίτη και τελική φάση) τους επόμενους μήνες.

Μια από τις βασικές προτάσεις αποτελεί η αποσύνδεση της εκλογής του Προέδρου της Δημοκρατίας από την προκήρυξη εκλογών, η αποκλειστικότητα του δημοσίου για την ιδιοκτησία των εθνικών οδικών δικτύων και παροχής βασικών αγαθών, λχ ο ηλεκτρισμός και η υδροδότηση ο περιορισμός της βουλευτικής ασυλίας, η κατάργηση του Θρησκευτικού όρκου από τους αιρετούς, η θρησκευτική ουδετερότητα της πολιτείας, καθιέρωση της απλής αναλογικής σε εθνικές και αυτοδιοικητικές εκλογές, δημιουργία νομοθετικού πλαισίου για τη διεξαγωγή δημοψηφίσματος έπειτα από αίτημα 500 χιλιάδων μελών του εκλογικού σώματος και η αποκλειστικότητα του βουλευτικού αξιώματος για τον ρόλο του Πρωθυπουργού.

Επίσης αξιοσημείωτες είναι και δύο προτάσεις της Νέας Δημοκρατίας που δεν προκρίθηκαν, για τη λειτουργία ιδιωτικών πανεπιστημίων με κατάργηση του άρθρου 16 και την εκλογή της δικαιοσύνης από το κοινοβούλιο και όχι από διορισμούς της κυβέρνησης.

Η τελική ψηφοφορία διεξήχθη στις 25 Νοεμβρίου. Το Σύνταγμα δημοσιεύθηκε σε ΦΕΚ A 211/24.12.2019.

Αποτελέσματα
Η σημαντικότερη αλλαγή είναι η αποσύνδεση της διάλυσης της Βουλής σε περίπτωση μη εκλογής ΠτΔ την τρίτη φορά. Συγκεκριμένα, κατά το άρθρο 32 του νέου Συντάγματος, γίνονται 5 ψηφοφορίες, οι πρώτες δύο με 200 ψήφους και η τρίτη με 180 ψήφους. Εάν μετά από 3 δεν εκλεγεί ο πρόεδρος, η τέταρτη θα απαιτεί 151 ψήφους και η πέμπτη θα εκλέξει τον υποψήφιο με τις περισσότερες ψήφους.  

Επίσης, στο άρθρο 54 προστέθηκε μία νέα παράγραφος που δίδει δικαίωμα ψήφου στους ομογενείς Έλληνες που διαμένουν το πολύ 35 χρόνια στο εξωτερικό και έχουν υποβάλει φορολογική δήλωση το τρέχον ή προηγούμενο οικονομικό έτος.   

Αξίας σημασίας θεωρούνται και οι τροποποιήσεις στα άρθρα 68 και 86 για περί ευθύνης υπουργών και της απόσβεσης των αδικημάτων τους.

Δεν υπέρψηφίστηκαν οι προτεινόμενες αλλαγές στο άρθρo 3 για την θρησκευτική ουδετερότητα του κράτους και στα αρθρα 13, 33 και 59 για την κατοχύρωση του πολιτικού όρκου και τις διακριτές σχέσεις κράτους - εκκλησίας.

Παραπομπές

5. https://www.google.com/amp/s/www.ethnos.gr/Politics/amp/74077/syntagmatikhanatheorhshme212naiyperpshfisthkehpshfostonapodhmon￼
2019
Ανδρέας Ζαγκλής

Ο Ανδρέας Ζαγκλής (γεννηθείς το 1980) είναι Έλληνας δικηγόρος και παράγοντας του μπάσκετ, ο σημερινός γενικός γραμματέας της Διεθνούς Ομοσπονδίας Καλαθοσφαίρισης.

Πρώτα χρόνια και εκπαίδευση 
Ο Ζαγκλής ολοκλήρωσε τη προπτυχιακή και μεταπτυχιακή του φοίτηση στο τμήμα Νομικής του Πανεπιστημίου Αθηνών, ενώ πέρασε δύο εξάμηνα ως επισκέπτης φοιτητής στο Πανεπιστήμιο της Σαλαμάνκα και το Πανεπιστήμιο του Δυτικού Οντάριο, αντίστοιχα. Επίσης ολοκλήρωσε το μεταπτυχιακό πρόγραμμα Ολυμπιακών Σπουδών της Διεθνούς Ολυμπιακής Ακαδημίας. Πιο πρόσφατα, ο Ζαγκλής παρακολούθησε ένα πρόγραμμα της νομικής Σχολής του Χάρβαρντ.

Ο Ζαγκλής είναι ερευνητής στο Ελληνικό Κέντρο Έρευνας για την αθλητική νομοθεσία. Στην χώρα του είναι αναγνωρισμένος ειδικός στο αθλητικό δίκαιο.

Επαγγελματική σταδιοδρομία 
Ο Ζαγκλής εκπαιδεύτηκε δίπλα στον πρωτοπόρο αθλητικό δικηγόρο Παντελή Δέδε στην Ελλάδα από το 2004 έως το 2008. Το 2006, οι δύο τους συνέγραψαν και δημοσίευσαν το βιβλίο "Αθλητικό Διαιτητικό Δικαστήριο του Λοζάνο". Με τον Δέδε, εκπροσώπησαν μερικούς κορυφαίους παίκτες όπως οι Μιχάλης Κακιούζης, Γιώργος Σιγάλας και Αρβύντας Ματσιγιάουσκας.

Το 2008-2016, συνέχισε την εκπαίδευση του στο αθλητικό δίκαιο, με καθηγητή τον Ντιρκ-Ράινερ Μάρτενς στο Μόναχο. 

Από το 2008, ο Ζαγκλής εργάζεται στο Διαιτητικό Δικαστήριο του Μπάσκετ, είναι νομικός σύμβουλος της ΔΟΠ, παρέχοντας συμβουλές για διάφορα εμπορικά και αθλητικά νομικά ζητήματα. Έχει εκπροσωπήσει διάφορες ομάδες και παίκτες, ενώ ενέργησε και ως βοηθός στο Αθλητικό Διαιτητικό Δικαστήριο σε τρεις Ολυμπιακούς Αγώνες (2004, 2006 και 2008). Ο Ζαγκλής έχει συνεργαστεί με την Μπάγερν Μονάχου για μεταγραφές ποδοσφαιριστών στη Μπάγερν, ενώ έχει συνεργαστεί με ομάδες όπως οι Φενέρμπαχτσε, Παναθηναϊκός, ΠΑΟΚ και ΑΕΚ. Υπηρετεί επίσης ως μέλος της Πειθαρχικής Επιτροπής της Διεθνούς Γυμναστικής Ομοσπονδίας (ΔΓΟ) και του Δικαστηρίου Αντιντόπινγκ της Διεθνούς Ομοσπονδίας Ποδηλασίας.

Ο Ζαγκλής έχει δημοσιεύσει πολλά άρθρα σχετικά με το αθλητικό δίκαιο, την πολιτική, τις εργασιακές σχέσεις και τη διαιτησία. Είναι επισκέπτης καθηγητής στο Διεθνές Μάστερ Διαχείρισης, Νόμου και Αξιών του Αθλητισμού στο Πανεπιστήμιο του Νεσατέλ. Επίσης είναι επισκέπτης καθηγητής στο Διεθνές μεταπτυχιακό αθλητικού δικαίου στο Πανεπιστήμιο της Ζυρίχης, επίσης στην Ελβετία.

FIBA 
Τον Ιούνιο του 2016 ο Ζαγκλής εντάχθηκε στην FIBA ως νομικός σύμβουλος. Στις 7 Δεκεμβρίου 2018, το Κεντρικό Συμβούλιο της FIBA διόρισε τον Ζαγκλή ως νέο Γενικό Γραμματέα της FIBA.

Προσωπική ζωή 
Ο Ζαγκλής είναι παντρεμένος και έχει δύο παιδιά. Μιλάει πέντε γλώσσες: ελληνικά, αγγλικά, ισπανικά, γερμανικά, γαλλικά.

Εξωτερικοί σύνδεσμοι 

 Σελίδα για το αξίωμα του γενικού γραμματέα, στην ιστοσελίδα της ΦΙΒΑ

Παραπομπές 

Απόφοιτοι Εθνικού και Καποδιστριακού Πανεπιστημίου Αθηνών
Έλληνες προπονητές καλαθοσφαίρισης
Έλληνες καλαθοσφαιριστές
Έλληνες δικηγόροι
Ελληνικές βουλευτικές εκλογές Φεβρουαρίου 1974

Οι Ελληνικές βουλευτικές εκλογές 1974 θα διεξάγονταν την Κυριακή 10 Φεβρουαρίου, η προκήρυξή τους ήταν σχεδιασμένη με συνέντευξη τύπου από τον Σπύρο Μαρκεζίνη στις 26 Νοεμβρίου η οποία ακυρώθηκε λόγω του κινήματος του Δημητρίου Ιωαννίδη. Οι εκλογές ήταν μέρος του Σχεδίου Φιλελευθεροποιήσεως του καθεστώτος και της επαναφοράς της δημοκρατίας.

Το κοινοβούλιο θα είχε 150 βουλευτές και η θητεία τους διπλή, οι υπουργοί θα ήταν όλοι εξωκοινοβουλευτικοί .
 
Μάλιστα οι παλαιοί πολιτικοί Παναγιώτης Κανελλόπουλος και Γεώργιος Μαύρος, είχαν δηλώσει ότι δεν θα συμμετάσχουν στις εκλογές της 10ης Φεβρουαρίου 1974, ενώ ο Ηλίας Ηλιού είχε διαφοροποιηθεί.

Αξιοσημείωτο είναι ότι θα συμμετείχε και το ΚΚΕ Εσωτερικού και η ΕΔΑ, ενώ η Ένωσις Κέντρου και η Εθνική Ριζοσπαστική Ένωσις όχι.

Ιστορικό πλαίσιο
Η Ελλάδα βρίσκεται από την 21η Απριλίου υπό ένα στρατιωτικό καθεστώς του οποίου ο λόγος, όπως οι ίδιοι έλεγαν, επιβλήθηκε για την επαναφορά της τάξης και της αποτροπής εκλογής αριστερής κυβέρνησης με την υπόσχεση ότι είναι προσωρινό. Τα χρόνια περνούσαν και ο κόσμος έβλεπε ότι η υπόσχεση δεν εκπληρώνεται. Το 1973 βρίσκει τον Γεώργιο Παπαδόπουλο να έχει ξεκινήσει τη φιλελευθεροποίηση του καθεστώτος, αποφυλακίσεις και κλείσιμο φυλακών σε ξερονήσια. Το κίνημα του Ναυτικού, τα γεγονότα στη Νομική σχολή και η δυσαρέσκεια των ΗΠΑ για τη στάση του καθεστώτος στον πόλεμο του Γιομ Κιπούρ ώθησαν τους συνταγματάρχες να επισπεύσουν τις διαδικασίες για την αποκατάσταση της δημοκρατίας. Έτσι, στις 8 Οκτωβρίου 1973 ο Παπαδόπουλος διορίζει μεταβατική κυβέρνηση με επικεφαλής τον Σπύρο Μαρκεζίνη. 

1974
Γιαννοχώρι Καστοριάς

Το Γιαννοχώρι είναι ορεινό χωριό του Δήμου Νεστορίου, στη Π.Ε. Καστοριάς της Μακεδονίας, και βρίσκεται σε υψόμετρο 1.017 μέτρα.

Γεωγραφία - Ιστορία
Το Γιαννοχώρι βρίσκεται στις πλαγιές του Γράμμου, δίπλα στα σύνορα της Ελλάδας με την Αλβανία. Ο Αλιάκμονας (στις αρχές του - Άνω Αλιάκμονας) περνάει νότια του χωριού. Απέχει 22 χλμ. Δ.-ΒΔ. από το Νεστόριο και 45 Δ.-ΝΔ. από την Καστοριά. Όπως τα υπόλοιπα χωριά της περιοχής (Γλυκονέρι, Λιβαδοτόπι, Μονόπυλο και Τρίλοφος) συμπεριλαμβάνεται στα "Γραμμοχώρια της Καστοριάς" όπου έγιναν οι πιο σκληρές και αιματηρές μάχες του Εμφυλίου.   

Αναφέρεται ως Γιαννοβαίνη το 1918, μετά την απελευθέρωση, στο ΦΕΚ 259Α - 29/12/1918 να ορίζεται έδρα της ομώνυμης κοινότητας. Το 1927 με το ΦΕΚ 206Α - 28/09/1927 μετονομάζεται σε Γιαννοχώρι. Σύμφωνα με το σχέδιο Καλλικράτης, μαζί με το Νεστόριο, Αγία Άννα, Μονόπυλο, Λειβαδοτόπι, Στενά, Πεύκο και Τρίλοφο αποτελούν την τοπική κοινότητα Νεστορίου που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2011 δεν κατοικείται.

Σημείωση
Μέχρι το 1981 υπήρχε ο συνώνυμος οικισμός Γιαννοχώρι Ξάνθης της κοινότητας Σατρών ο οποίος καταργήθηκε.

Παραπομπές

Δήμος Νεστορίου
Γιαννοχώρι
Ελληνικές βουλευτικές εκλογές 1967

Οι βουλευτικές εκλογές 1967 ήταν προγραμματισμένες να διεξαχθούν στις 28 Μαΐου 1967 όμως δεν διεξήχθησαν ποτέ, καθώς οι τρεις συνταγματάρχες, Παπαδόπουλος, Παττακός, Μακαρέζος, κατέλυσαν τη δημοκρατία επιβάλλοντας στρατιωτικό καθεστώς.

Ιστορικό πλαίσιο
Τον Ιούλιο του 1965 σημειώθηκε σοβαρό ρήγμα στις τάξεις του κυβερνώντος κόμματος Ένωση Κέντρου (ΕΚ), γνωστό στη σύγχρονη ιστορία της Ελλάδας με τον όρο Αποστασία. Αφορμή υπήρξε η απόφαση του Γεωργίου Παπανδρέου να αντικαταστήσει τον Πέτρο Γαρουφαλιά από το Υπουργείο Εθνικής Αμύνης και η άρνηση του τότε Βασιλιά Κωνσταντίνου Β΄ να υπογράψει το σχετικό διάταγμα, αν ο διάδοχος του Γαρουφαλιά δεν απολάμβανε της απόλυτης εμπιστοσύνης του.

Η πιο σημαντική συνέπεια όμως ήταν η απαξίωση της πολιτικής και των πολιτικών και η εξουδετέρωση της άμυνας του συστήματος απέναντι σε πολιτειακές εκτροπές. Αυτή η απαξίωση και η άμβλυνση των μηχανισμών άμυνας εξέθρεψαν και επέτρεψαν το πραξικόπημα της 21ης Απριλίου 1967. Προσεφέρθησαν υπουργικοί θώκοι σε πολιτικούς ήσσονος σημασίας για να στηρίξουν τις κυβερνήσεις, έτσι ώστε δημιουργήθηκε η εντύπωση πως όποιος βουλευτής αποχωρούσε από την Ένωση Κέντρου (ΕΚ) λάμβανε αυτόματα και υπουργείο. Παράλληλα υπήρξαν και καταγγελίες για χρηματισμό και εξαγορά ψήφων. Ο Παναγιώτης Κανελλόπουλος, αρχηγός της ΕΡΕ, που είχε στηρίξει την Αποστασία και τις βασιλικές επιλογές, σε υπόμνημά του προς τον Βασιλιά Κωνσταντίνο τον Ιανουάριο 1966, σχολιάζοντας την στάση των αποστατών της ΕΚ, σημείωσε ότι εκ των υστέρων πληροφορήθηκε ορισμένες λεπτομέρειες της κρίσης.

Φοβούμενος την επανεκλογή Παπανδρέου και την άνοδο της ΕΔΑ, ο Κανελλόπουλος, ο οποίος από την 3η Απριλίου διατελούσε χρέη πρωθυπουργού, έδειχνε μια θετική στάση προς ένα στρατιωτικό καθεστώς. 

Έχοντας εξασφαλίσει περίπου 100 τεθωρακισμένα στην περιοχή της πρωτεύουσας, οι πραξικοπηματίες κινήθηκαν τα ξημερώματα της 21ης Απριλίου και κατέλαβαν αρχικά το Υπουργείο Εθνικής Άμυνας. Στη συνέχεια έβαλαν σε εφαρμογή το σχέδιο έκτακτης ανάγκης του ΝΑΤΟ με κωδικό Σχέδιο Προμηθεύς, με αποτέλεσμα να κινητοποιηθούν όλες οι στρατιωτικές μονάδες της Αττικής. Το συγκεκριμένο σχέδιο προορίζονταν για την αναγκαστική ανάληψη εξουσίας από το στρατό με σκοπό την εξουδετέρωση κομμουνιστικής εξέγερσης, σε περίπτωση που εισέβαλλαν στην Ελλάδα δυνάμεις του Σοβιετικού Στρατού. Ο έμπιστος του βασιλιά αρχηγός του Γενικού Επιτελείου Στρατού στρατηγός Γρηγόριος Σπαντιδάκης αντικαταστάθηκε από τον Οδυσσέα Αγγελή. Ο Αγγελής κάνοντας χρήση του νέου του αξιώματος έδωσε εντολή στο Γ' Σώμα Στρατού στη Θεσσαλονίκη να εφαρμόσει το Σχέδιο Προμηθεύς σε όλη τη χώρα.

Παραπομπές

1967
Μαρέβα Γκραμπόφσκι-Μητσοτάκη

Η Μαρέβα Γκραμπόφσκι-Μητσοτάκη (Αθήνα,  1967) είναι η σύζυγος του πρωθυπουργού της Ελλάδος Κυριάκου Μητσοτάκη από το 1997.

Ο πατέρας της μητέρας της, Φίλιππος, ήταν ναυπηγός, ενώ ο πατέρας του πατέρα της, Ματθαίος Γκραμπόφσκι (πολωνικά: Mateusz Grabowski), είχε φαρμακοβιομηχανία στη Βαρσοβία, της οποίας ήταν και πρόεδρος. Ο πατέρας της, Βόιτσεχ (απεβίωσε στις 5 Οκτωβρίου 2022), συνέχισε τις επιχειρηματικές τους δραστηριότητες στο Λονδίνο και διατηρούσαν την γκαλερί Γκραμπόφσκι. Από την πλευρά της μητέρας της, Ήβης Γόντικα, είναι ανιψιά του πρώην βουλευτή και υπουργού του ΠΑΣΟΚ, Θεόδωρου Στάθη.

Παντρεύτηκε με τον Κυριάκο Μητσοτάκη το 1997. Απέκτησαν τρία παιδιά, τη Σοφία (γεν. 1997), τον Κωνσταντίνο (γεν. 1998) και τη Δάφνη (γεν. 2003). Ο Κυριακός και η Μαρέβα-Γκραμπόφσκι ήταν σε διάσταση από το 2006 ως το 2014.

Είναι αντιπρόεδρος του ελληνικού παραρτήματος της παγκόσμιας οργάνωσης Endeavor. Το 2012 ίδρυσε  την εταιρεία ενδυμάτων Zeus+Dione, από την οποία αποχώρησε πουλώνταας τις μετοχές της το 2020.

Παραπομπές 

Γκραμποφσκι, Μαρεβα
Γεωργία Μαρτίνου

Η Γεωργία Μαρτίνου (γεννημένη στις 24 Σεπτεμβρίου 1975 στην Αθήνα) είναι Ελληνίδα πολιτικός.

Βιογραφία 

Η Γεωργία Μαρτίνου γεννήθηκε στις 24  Σεπτεμβρίου του 1975. Είναι κόρη του εφοπλιστή Θανάση Μαρτίνου και της Μαρίνας Μαρτίνου.

Φοίτησε στο Κολλέγιο Αθηνών και στη συνέχεια στη Σχολή Διεθνών κι Ευρωπαϊκών Σπουδών του Οικονομικού Πανεπιστημίου Αθηνών. Στη συνέχεια σπούδασε Μαθηματικά στο Imperial College στο Λονδίνο, ενώ έκανε μεταπτυχιακές σπουδές στην Πληροφορική στο University College London (U.C.L.). 

Επιστρέφοντας από τις σπουδές της δούλεψε στην εφοπλιστική εταιρεία της οικογένειας Μαρτίνου, ενώ δραστηριοποιήθηκε και στον τομέα της πληροφορικής.  

Το 2010 εξελέγη πρώτη σε σταυρούς προτίμησης δημοτική σύμβουλος στον Δήμο Βάρης–Βούλας-Βουλιαγμένης και ανέλαβε τα καθήκοντα Αντιδημάρχου Καθαριότητας και Πρασίνου.
 
Στις εκλογές του Μαΐου και του Ιουνίου του 2012, καθώς και σε αυτές του Ιανουαρίου και του Σεπτεμβρίου του 2015 εξελέγη στο Ελληνικό Κοινοβούλιο με το κόμμα της Νέας Δημοκρατίας στην εκλογική περιφέρεια της Αττικής. Επανεξελέγη στις εκλογές του 2019 στην περιφέρεια Α' Ανατολικής Αττικής.

Παραπομπές

Εξωτερικοί σύνδεσμοι 
  Γεωργία Αθανασίου Μαρτίνου, σελίδα στην ιστοσελίδα της Βουλής των Ελλήνων. 

Βουλευτές εκλεγμένοι με τη Νέα Δημοκρατία
Βουλευτές εκλογικής περιφέρειας Αττικής
Βουλευτές Α' Ανατολικής Αττικής
Βασίλης Βιλιάρδος

Ο Βασίλης Βιλιάρδος (Ζάκυνθος, 1955) είναι Έλληνας οικονομολόγος, επιχειρηματίας και πολιτικός. Στις εκλογές της 7ης Ιουλίου 2019, εξελέγη βουλευτής επικρατείας με την Ελληνική Λύση.

Βιογραφικά Στοιχεία 
Ο Βασίλης Βιλιάρδος γεννήθηκε στη Ζάκυνθο το 1955, όπου και τελείωσε το Λύκειο. 

Σπούδασε στο Τμήμα Διοίκησης Επιχειρήσεων στο Οικονομικό Πανεπιστήμιο Αθηνών. Ακολούθως συνέχισε τις σπουδές του στο Πανεπιστήμιο του Αμβούργου, εκπονώντας τη διπλωματική εργασία του με στόχο τη διδακτορική διατριβή. Μετά από 5 χρόνια ίδρυσε επιχείρηση εισαγωγής και διανομής ελληνικών προϊόντων στη Γερμανία.

Έχει εκδώσει σε πολλές εφημερίδες, περιοδικά και το διαδίκτυο, αναλύσεις για την οικονομική κρίση. Ακόμα έχει εκδώσει τρία βιβλία με τον τίτλο «Η κρίση των κρίσεων». Έχει συμμετάσχει σε πολλές ραδιοφωνικές και τηλεοπτικές συνεντεύξεις, γύρω από την οικονομική κρίση.

Από το έτος 2018 συμμετέχει στο Κίνημα Ελληνική Λύση ως Αντιπρόεδρος και Υπεύθυνος Προγράμματος του κόμματος. 

Στις εκλογές της 7ης Ιουλίου 2019 εξελέγη Βουλευτής Επικρατείας με την Ελληνική Λύση και συμμετέχει στην Επιτροπή Οικονομικών της Βουλής, τη Διαρκή Επιτροπή Παραγωγής και Εμπορίου, την Ειδική Κοινοβουλευτική Επιτροπή προς διενέργεια προκαταρκτικής εξέτασης σχετικά με τη διερεύνηση αδικημάτων που τυχόν έχουν τελεσθεί από τον πρώην Αναπληρωτή Υπουργό Δικαιοσύνης Δημήτρη Παπαγγελόπουλο και τη Διαρκή Επιτροπή Οικονομικών Υποθέσεων.

Παραπομπές 

Έλληνες οικονομολόγοι
Βουλευτές εκλεγμένοι με την Ελληνική Λύση
Έλληνες βουλευτές επικρατείας
Μαρία Απατζίδη

Η Μαρία Απατζίδη (Σιμκέντ, 6 Μαρτίου 1990) είναι Ελληνίδα βουλευτής με το ΜέΡΑ25. Στις βουλευτικές εκλογές της 7ης Ιουλίου του 2019 εξελέγη βουλευτής Α΄ Ανατολικής Αττικής με το ΜέΡΑ25 σε ηλικία 29 ετών, με αποτέλεσμα να είναι το νεότερο μέλος της Βουλής.

Παραπομπές

Εξωτερικοί Σύνδεσμοι 
Επίσημη ιστοσελίδα

Βουλευτές εκλεγμένοι με το ΜέΡΑ25
Βουλευτές Α' Ανατολικής Αττικής
Μαριάνθη Σοντάκη

Η Μαριάνθη Σοντάκη γεννήθηκε στην Αθήνα και είναι Ελληνίδα ηθοποιός και τραγουδίστρια. Αποφοίτησε από τη Δραματική Σχολή του Εθνικού Θεάτρου και μέχρι σήμερα έχει συμμετάσχει και πρωταγωνιστήσει σε πάνω από 40 παραστάσεις, με μερικές από τις οποίες έλαβε μέρος σε διεθνή φεστιβάλ, με τελευταία την Ισμήνη του Γιάννη Ρίτσου σε σκηνοθεσία Βασίλη Νικολαΐδη, που εκπροσώπησε τη χώρα μας στο Διεθνές Φεστιβάλ Θεάτρου του Μεξικό 2019.  Το 1997 προτάθηκε για το βραβείο Κοτοπούλη με την Ολεάννα του Ντέιβιντ Μάμετ σε σκηνοθεσία Αντώνη Αντύπα. Παράλληλα σπούδασε κλασικό τραγούδι στο Ωδείο Αθηνών με την Κ. Μορφονιού και αργότερα με τους Φρ. Βουτσίνο και Β. Γκαβάκου. Το 2011 πήρε δίπλωμα τραγουδιού με καθηγήτρια τη Μαργαρίτα Συγγενιώτου. Από το 2002 έχει συστήσει το γυναικείο κουαρτέτο Donnarte, με το οποίο δίνει συναυλίες με κομμάτια που έχουν γραφτεί για το παγκόσμιο σινεμά και το θέατρο. Επίσης, από το 2018 ασχολείται συστηματικά με τη μεταγλώττιση.

Στην τηλεόραση έχει εμφανιστεί στις σειρές  Οι τελευταίοι εγγονοί ,Παράλληλοι δρόμοι, Τμήμα ηθών: Το Δις Εξαμαρτείν ,Έρωτας και Πάθος ,Ανατομία ενός εγκλήματος ,Η φυλή των ανθρώπων ,Διπλή αλήθεια: , ,Αθώος ή ένοχος ,Εν Ιορδάνη ,Χορεύοντας στη σιωπή ,,  Το 10 ,,Αγάπη Παράνομη ,Το Κόκκινο Ποτάμι,

Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες η Μ. Σοντάκη συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Εξωτερικοί σύνδεσμοι 
 https://marianthisontaki.com/ 
 

Ελληνίδες τραγουδίστριες
Ελληνίδες ηθοποιοί θεάτρου
Ελληνίδες ηθοποιοί τηλεόρασης
Ελληνίδες ηθοποιοί φωνής

Απόφοιτοι του Ωδείου Αθηνών
Απόφοιτοι της Δραματικής Σχολής του Εθνικού Θεάτρου
Κάτι Τρέχει με τους Δίπλα

Κάτι Τρέχει Με Τους Δίπλα είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δείκτες του Mega Channel τη σεζόν 1999-2000. Το σενάριο και τη σκηνοθεσία της σειράς υπέγραψε ο Βασίλης Νεμέας (βλ. Οι Αυθαίρετοι). Στο πρωταγωνιστικό καστ της σειράς λαμβάνουν μέρος οι Ρένος Χαραλαμπίδης, Κλέων Γρηγοριάδης, Δήμητρα Ματσούκα και Ελευθερία Βιδάκη. Η σειρά περιγράφει τις ζωές δύο αταίριαστων κοινωνικά ζευγαριών που μένουν σε διπλανές μονοκατοικίες. Ακόμη η σειρά περιλαμβάνει πολλά στοιχεία σχετικά με τον τρόπο ζωής των Ελλήνων και των αντιλήψεων στα τέλη του 20ου αιώνα.

Επισκόπηση σειράς

Πλοκή 
Δύο ζευγάρια τελείως διαφορετικά μεταξύ τους μένουν στο ίδιο κτιριακό συγκρότημα. Ο Θανάσης διατηρεί μαγαζί - βιτρίνα με κινητά. Πίσω από αυτό έχει στήσει βιοτεχνία με παράνομα CD. Η γυναίκα του, Γωγώ, φιλοδοξεί να γίνει λαϊκή τραγουδίστρια. Ο Μάνος είναι ζωγράφος χωρίς κανένα αναγνωρισμένο ταλέντο και παντρεμένος με την Ελένη, που είναι αναπληρώτρια καθηγήτρια κοινωνιολογίας. Με τα δύο αυτά ζευγάρια, όμως, κάτι τρέχει. Τα δύο ζευγάρια ανήκουν σε κόσμους τελείως διαφορετικούς μεταξύ τους, που συγκρούονται διαρκώς, με κωμικά αποτελέσματα.

Διανομή

Έκτακτες συμμετοχές 
Κώστας Μακέδος ως Βαγγέλης 
Σταύρος Μερμήγκης ως Στέλιος 
Διδώ Σάββα ως Ρένα 
Ελένη Καλαρά ως Άννα 
Νατάσα Θεοδωρίδου ως Νατάσα 
Τα Παιδιά από την Πάτρα 
Γιάννης Φύριος ως Παπαδόπουλος 
Σπύρος Άννης ως γκαλερίστας
Εμμανουέλα Λία ως Όλγα 
Ραχήλ Λιαποπούλου ως πωλήτρια 
Κωνσταντίνα Κούτσιου ως δημοσιογράφος 
Νίκος Τσάκωνας ως αστυνομικός 
Κάτια Αυγουστάτου
Στάθης Νικολαΐδης

Επεισόδια 

 Τα πρώτα 6 επεισόδια προβάλλονταν κάθε Δευτέρα στις 22:10, ενώ τα υπόλοιπα την ίδια μέρα στις 21:10.
 Στις 8/5/2000 δεν προβλήθηκε επεισόδιο.

Παραπομπές

Εξωτερικοί σύνδεσμοι 

Τηλεοπτικές σειρές Mega
Ελληνικές κωμικές τηλεοπτικές σειρές
Κατάλογος Ελλήνων βουλευτών (2019)

Ο Κατάλογος των μελών της Βουλής των Ελλήνων 2019 αφορά τα 300 μέλη της Βουλής των Ελλήνων (βουλευτές) που εξελέγησαν μετά τις βουλευτικές εκλογές του Ιουλίου 2019.

Σύνθεση της Βουλής των Ελλήνων

Κοινοβουλευτικές Ομάδες

Νέα Δημοκρατία

Μεταβολές
 Στην 1 Ιουλίου 2021, η βουλευτής Κορινθίας Μαριλένα Σούκουλη - Βιλιάλη αντικαταστάθηκε από τον Κώστα Κόλλια, σύμφωνα με σχετική απόφαση του εκλογοδικείου.
 Στις 5 Οκτωβρίου 2021, ο βουλευτής Α' Αθηνών Κωσταντίνος Μπογδάνος, διεγράφη από την κοινοβουλευτική ομάδα.
 Στις 27 Φεβρουαρίου 2022, η βουλευτής Επικρατείας Μαριέττα Γιαννάκου απεβίωσε. Την αντικατέστησε ο Θόδωρος Σκυλακάκης.
 Στις 25 Οκτωβρίου 2022, ο βουλευτής Γραβενών Ανδρέας Πάτσης, διεγράφη από την κοινοβουλευτική ομάδα.

Συνασπισμός Ριζοσπαστικής Αριστεράς - Προοδευτική Συμμαχία

Μεταβολές
 Στις 13 Ιανουαρίου 2021, ο βουλευτής Β2' Δυτικού Τομέα Αθηνών Θανάσης Παπαχριστόπουλος αντικαταστάθηκε από τον Παναγιώτη Κουρουμπλή, σύμφωνα με σχετική απόφαση του εκλογοδικείου.
 Στην 1 Ιουλίου 2021, η βουλευτής Ημαθίας Φρόσω Καρασαρλίδου αντικαταστάθηκε από τον Άγγελο Τόλκα, σύμφωνα με σχετική απόφαση του εκλογοδικείου.
 Στις 16 Δεκεμβρίου 2021, ο βουλευτής Β2' Αθηνών Παναγιώτης Κουρουμπλής διαγράφτηκε από την κοινοβουλευτική ομάδα. Στις 3 Οκτωβρίου, επανεντάχθηκε στην κοινοβουλευτική ομάδα.

Πανελλήνιο Σοσιαλιστικό Κίνημα - Κίνημα Αλλαγής

Μεταβολές
 Στις 25 Οκτωβρίου 2021, η βουλευτής Β3' Αθηνών Φώφη Γεννηματά απεβίωσε. Την αντικατέστησε η Τόνια Αντωνίου.

Κομμουνιστικό Κόμμα Ελλάδας

Ελληνική Λύση

Μέτωπο Ευρωπαϊκής Ρεαλιστικής Ανυπακοής

Μεταβολές
 Στις 23 Ιουλίου 2021, η βουλευτής Β΄ Θεσσαλονίκης Κωνσταντίνα Αδάμου ανεξαρτητοποιήθηκε από την κοινοβουλευτική ομάδα.
 Στις 8 Μαρτίου 2022, η βουλευτής Α΄ Αθηνών Αγγελική Αδαμοπούλου ανεξαρτητοποιήθηκε από την κοινοβουλευτική ομάδα.
 Στις 24 Οκτωβρίου 2022, η βουλευτής Β' Πειραιώς Φωτεινή Μπακαδήμα ανεξαρτητοποιήθηκε από την κοινοβουλευτική ομάδα.

Ανεξάρτητοι

Χωροταξική κατανομή  
Η αίθουσα συνεδριάσεων της ολομέλειας της Βουλής έχει 357 καθίσματα, εκ των οποίων τα 251 διαθέτουν έδρανα. Οι βουλευτές μετά τις εκλογές του 2019 καταλαμβάνουν τις παρακάτω 300 θέσεις:

Παραπομπές

Πηγές
Βουλή των Ελλήνων - Βουλευτές ανά Κοινοβουλευτική Ομάδα: Νέα Δημοκρατία
Βουλή των Ελλήνων - Βουλευτές ανά Κοινοβουλευτική Ομάδα: Συνασπισμός Ριζοσπαστικής Αριστεράς
Βουλή των Ελλήνων - Βουλευτές ανά Κοινοβουλευτική Ομάδα: Πανελλήνιο Σοσιαλιστικό Κίνημα - Κίνημα Αλλαγής
Βουλή των Ελλήνων - Βουλευτές ανά Κοινοβουλευτική Ομάδα: Κομμουνιστικό Κόμμα Ελλάδας
Βουλή των Ελλήνων - Βουλευτές ανά Κοινοβουλευτική Ομάδα: Ελληνική Λύση
Βουλή των Ελλήνων - Βουλευτές ανά Κοινοβουλευτική Ομάδα: Μέρα 25

2019
βουλευτές